text: उत्तर प्रदेश के अलीगढ़ से बीजेपी सांसद सतीश गौतम ने अलीगढ़ मुस्लिम यूनिवर्सिटी (एएमयू) में पाकिस्तान के संस्थापक मोहम्मद अली जिन्ना की तस्वीर लगाए जाने को लेकर वाइस चांसलर (वीसी) तारिक मंसूर से सफाई मांगी है। गौतम द्वारा वीसी मंसूर को खत लिखा गया है, जिसमें जिन्ना की तस्वीर लगाने को लेकर सफाई मांगी गई है। बीजेपी सांसद द्वारा लिए गए खत में पूछा गया है कि ऐसी क्या मजबूरी हो गई थी कि जिन्ना की तस्वीर लगानी पड़ गई।